**Podlasija** ili **Podlahija** (poljski: *Podlasie*, beloruski: *Падляшша*, litvanski: *Palenkė*. ukrajinski: *Підляшшя*) je ime za 
jednu od historijskih i geografskih regija između Poljske i Belorusije.
Danas se poistovjećuje sa poljskim Podlaskim vojvodstvom.

Historija
---------

Historijska regija Podlasija nalazila se u slivu rijeka Narew i Zapadnog Buga. Sjeverni dio regije bio je dom baltičkog plemena Jatvinga sa 
utvrđenim naseljima Suwałki i Rajgród, zapadni dio pripadao je poljskoj Mazoviji sa glavnim naseljima u Tykocinu i Łomżi, a jug je pripadao Kijevskoj Rusiji. 
Teutonske invazije 1278.-83 dovele su do potpunog uništenja autohtonih podlasijskih plemena.

Teritorij Podlasije je 1422. podjeljen između Teutonske države i Poljsko-Litvanske Unije. 
Lublinska unija je 1569. anektirala Podlasje i pripojila ga Kraljevini Poljskoj, pa je regija doživjela brzi napredak trgovine žitom, medom i drvima.

U 17. vijeku pošasti i Švedsko-poljski ratovi doveli su do ekonomske krize pa se i stanovništvo smanjilo. 
Tokom 18. vijeka davanje gradskih prava brojnim naseljima u vlasništvu plemstva kao što je Białystok dovelo je do ekonomskog oporavka.

Za Treće Podjele Poljske (1795.), Podlasija je podijeljena duž Zapadnog Buga, između Kraljevine Pruske (veći dio) i Austrijske Monarhije (manji dio na lijevoj obali Zapadnog Buga.

Odlukom Bečkog kongresa (1814.-15) velik dio Podlasije dan je Ruskom Carstvu. 
U 19. vijeku došlo je do brzog industrijskog razvoja.
Nakon obnove Poljske 1918. osnovano je Vojvodstvo Białystok sa stanovništvom koje su činili Poljaci, Bjelorusi i Židovi.

Na samom početku Drugog svjetskog rata u septembru 1939. odigrala se Bitka kod Wizne, koju Poljaci zovu **Poljskim termopilom**.

Ime
---

Ime Podlasija-Podlahija nastalo je u 14. vijeku u Velikoj Kneževini Litvaniji za zemlje koje se nalaze u blizini Poljaka (Lacha), i kao izraz za pogranične krajeve oko beloruskog Minska, od kojih je 1520. stvoreno Podlasko vojvodstvo. Kraj oko Bresta je 1566. odvojen od Podlasije, od njega je kasnije stvoreno vlastito vojvodstvo.

Geografske karakteristike
-------------------------

Podlasija je nizinski kraj raznolikog reljefa u kom se nalaze postglacijalna jezera, močvare i tresetišta. Sjevernopodlasijska ravnica zauzima 
južni i centralni dio regije, sjever je dio Mazurskih jezera. Najveće jezero u regiji je Wigry površine 22 km², a jezero Hańcza je najdublje od svih poljskih jezera sa svojih 108 metara. 
Najveće rijeke su Zapadni Bug, Narew i Biebrza. 

Oko jedne trećine Podlasije je pod šumom. Podlasija je najhladnija regija Poljske sa dugim, hladnim zimama i prosječnim godišnjim padalinama od 550-700 mm. Regija je jedna od najrjeđe naseljenih u Poljskoj, početkom 21. vijek imala je gustoću naseljenosti od samo 61 stan / km² 
Više od šest desetina stanovnika živi u gradovima, a najveći urbani centri su Białystok, Suwałki, Łomża i Augustów.
Pokrajina je etnički raznolika, sa koncentracijom Bjelorusa i Litvaca, kao i malim zajednicama Tatara, Ukrajinaca i Rusa.

Privreda
--------

Podlasija je jedna od ekonomski najnerazvijenih poljskih regija, to je s jedne strane zbog loše zemlje ali i zbog neefikasne proizvodnje na malim farmama.
Najviše se uzagajaju žitarice]], krumpir i stočna hrana, uz to važno je i stočarstvo Regija nije bogata rudama, iako sjeverno od Suwałkija postoje nalazišta titana i vanadija, koje tek treba eksploatirati. Prehrambena i tekstilna industrija su glavne privredne grane. 
Lokalna prometna mreža je slabo razvijena, a najvažnija je magistralna željeznička pruga Białystok - Vilnius Sankt Peterburg.

Izvori
------

1. 1 2 3 4 5 6 7  „*Podlaskie province, Poland*" (engleski). Encyclopaedia Britannica. Pristupljeno 12.08.2021.
2. 1 2   „Podlasie" (poljski). Encyklopedia PWN. Pristupljeno 12.08. 2021.

Vanjske veze
------------

***Podlasija*** na Wikimedijinoj ostavi

* *Podlaskie province, Poland* (na portalu Encyclopaedia Britannica) (`en`)
* *Podlasie* (na portalu Encyklopedia PWN) (`pl`)]